|  |  |
| --- | --- |
| **Leverancetitel** | Redegørelse for regler for fjernvarmeselskabers finansiering af data- og digitaliseringsaktiviteter |
| **Leverancenummer** | 2 |
| **Tovholder (ansvarlig aktør)** | Energistyrelsen |
| **Ansvarlig arbejdsspor** | Intet arbejdsspor |
| **FFD-målsætning(er)** | 3 |
| **Afsluttes** | Q4 2024 |
| **Godkender** | Varme-DUG |

#### Beskrivelse

I sammenfatningen af [Anvenderønsker til forbedret forsyningsdataadgang](https://www.forsyningsdigitaliseringsprogram.dk/Media/638469563147065425/Anvender%C3%B8nsker%20til%20forbedret%20forsyningsdataadgang.pdf), som er udarbejdet ifm. opstarten af Forsyningsdigitaliseringsprogrammet, efterspørger nogle fjernvarmeselskaber klarhed om, hvordan de må finansiere eventuelle ekstraomkostninger ved øget datahåndtering og digitaliseringsaktiviteter. Eksempler herpå omhandler blandt andet omkostninger til datavalidering, samtykkeindhentning og administration af dataadgang. Fjernvarmeselskabernes manglende klarhed om de juridiske rammer for finansiering af data- og digitaliseringsaktiviteter, kan resultere i, at selskaberne tøver med at investere i data- og digitaliseringstiltag, der bl.a. kan bidrage til optimering og effektivisering.

Formålet med denne leverance er at redegøre for gældende regler for finansiering af data- og digitaliseringsaktiviteter inden for Klima,- Energi- og Forsyningsministeriets ressort. Det bemærkes, at det er Forsyningstilsynet, der er tillagt afgørelseskompetence efter varmeforsyningslovens prisregulering og leverancen skal således drøftes med tilsynet.

#### Opgaver

Energistyrelsen udarbejder en redegørelse, der beskriver gældende regler, som deles med DUG’en.

På baggrund af DUG’ens input og spørgsmål til notatet afklares det, om beskrivelsen skal uddybes eller om der skal sættes yderligere leverancer i gang, baseret på redegørelsens resultater, fx udarbejdelse af vejledninger eller anbefalinger til tilpasning af reguleringen

#### Afhængigheder

Der forventes at blive udarbejdet samme type leverance i vand-DUG’en, hvorfor der med fordel kan erfaringsudveksles på tværs.